-Կարծում եմ՝ մեր հանրությունը պատրաստ է այդ գումարը և դրանից ավելի գումար վճարել, բայց եթե դա ծառայի նպատակին: Խնդիրը 1000 դրամը չէ, խնդիրն այն է, որ հանրությունը չի վստահում կառավարությանը և համապատասխան նախարարությանը, որ այդ գումարները կծառայեն բուն նպատակին: Մենք բազմիցս համոզվել ենք, որ մեր հասարակությունը բանակի համար պատրաստ է: Ղարաբաղյան պատերազմի առաջին տարիներին ես իմ բազմաթիվ ընկերներին եմ տեսել, ովքեր գյուղով հավաքել էին մատանի, ականջօղ, ապարանջան, ով ինչ ուներ և մեծ բողչայով բերել էին, որ Վերնիսաժում շտապ վաճառեին, որպեսզի ինչ-որ տեղից փամփուշտ առնեին: Բազմաթիվ նման օրինակներ ունենք, որ մեր հանրությունն իր գրպանից է զինել բանակը, կամավոր գնացել ու կանգնել է սահմանին: Նրանք, ովքեր այդ գումարը հավաքում են, թող մտածեն սահմանի վրա կանգնած տղերքի մասին, բուն նպատակի համար այդ գումարն օգտագործելու, ոչ թե կիսատ թողած ամառանոցներն ավարտին հասցնելու մասին: